आकापुल्को
शाबाश।
पालोमा।
- मुझे यक़ीन नहीं होता तुम साथ लाई... - अपने पति को?
क्या भाषण था, माक्सिमो।
लाजवाब था! मुझमें स्फूर्ति आ गई।
वह एक व्यक्ति की छवि और आत्म-छवि, एक ही समय पर दोनों थी।
उससे मुझे एक वॉटरकलर शृंखला की याद आ गई जो मैंने पिछले साल एमिलिआनो ज़पाता पर बनाई थी।
- बिल्कुल। - और वे कमाल की पेंटिंग थीं!
बढ़िया है। बढ़िया है। क्या बात है। बहुत बढ़िया है।
सुनो, तुम हमारे लिए एक-एक "अन्येहो" और क्यों नहीं ले आते?
डॉन पाब्लो के लिए।
- ठीक है। - डॉन पाब्लो के लिए।
वह मेरे लिए सम्मान की बात होगी।
शुक्रिया।
मुझे बहुत ख़ुशी है कि तुम आई।
और तुमने हुलिआ को आने के लिए मना लिया।
इतना मुश्किल भी नहीं था।
वह एक फ़ैशन शो के लिए मेक्सिको शहर आई हुई थीं।
मेरे ख़्याल से उनके मन में वह आना चाहती थीं।
उन्हें बस थोड़ा मनाने की ज़रूरत थी।
शुक्रिया।
क्या हुलिआ ने मेरे बारे में कुछ कहा?
या...
या कुछ नहीं कहा, लेकिन इशारों से अपनी दिलचस्पी दिखाई?
अच्छी कोशिश थी, डैड।
मैं उन्हें यहाँ ले आई।
बाकी आपके ऊपर है।
ऐसा मत करो।
मैं एक जाम लेने जा रही हूँ।
ठीक है। आपके सपनों की रानी ठीक वहीं है।
तो, हम यह करने जा रहे हैं या नहीं?
यह इतना आसान नहीं है!
मुझे रणनीति बनानी होगी।
जब हुलिआ के साथ महत्वपूर्ण पलों की बात आती है,
मेरी कुछ ग़लत कह देने की आदत है।
हुलिआ। हुलिआ!
क्या मैं तुमसे एक मिनट के लिए "बार्त" कर सकता हूँ?
"बार्त" नहीं। उसका मतलब भी क्या है?
मैं "बार्त" करना चाहता हूँ। मैं कौन हूँ?
ऑर्क से आया मॉर्क।
हमें दो एक... हमें दो...
तुम क्या कहना चाहते हो, माक्सिमो?
माफ़ करना। मैं... मैं बस थोड़ा घबरा रहा हूँ।
मैं माफ़ी माँगना चाहता हूँ। मैंने अनुचित बात की थी।
बेटो के बारे में। सब कुछ के बारे में।
क्या तुम मुझे माफ़ कर सकती हो?
बिल्कुल माफ़ करती हूँ, माक्सिमो।
सच कहूँ तो, मुझे गुस्से से ज़्यादा चिंता हो रही थी
कि तुम ऐसे इंसान बनते जा रहे हो जिसे मैं पहचानती ही नहीं हूँ।
मैं वादा करता हूँ, जान, मैं अभी भी मैं ही हूँ।
चिंता मत करो। सब फिर से सामान्य हो जाएगा।
डूल्से!
जैसे ही मैं डूल्से को हरा दूँ।
क्या?
यह ऐसे काम नहीं करता है।
लेकिन वह सब कुछ हड़पने की कोशिश कर रही है जो मैंने बनाया है।
डॉन पाब्लो जल्द ही रिटायर होने वाले हैं। अगर उन्होंने मेरी बजाय उसे चुन लिया तो?
मुझे बस कुछ और नन्हे समझौते करने हैं।
माक्सिमो, तुम बस तभी एक अच्छे इंसान नहीं रह सकते जब हालात तुम्हारे पक्ष में हों।
हालात मुश्किल होने पर तुम कैसे इंसान बनोगे?
यह मेरे लिए इतना आसान नहीं है। तुम समझती नहीं हो। यह बिज़नेस है।
मेरा अपना बिज़नेस है।
लेकिन यह एक बड़ा रिज़ॉर्ट है। यह बहुत राजनीतिक है।
वह बस एक ड्रेस की दुकान है।
गज़ब।
"बस एक ड्रेस की दुकान"?
नहीं। मेरा वह मतलब नहीं था।
तुम्हारी जानकारी के लिए, अब मैं गुस्से में हूँ।
सब लोग, प्लीज़ यहाँ इकट्ठा हो जाओ।
एकदम सही, मेरे दोस्तों। और पास आओ।
ऐन मौके पर यहाँ बैठक में आने के लिए तुम सबका शुक्रिया।
जैसा कि सब जानते हैं, एक ट्रॉपिकल तूफ़ान की चेतावनी जारी की गई है।
चेतावनी की ज़रूरत किसे है?
मेरे बालों को पहले ही पता चल जाता है।
अभी हालात ठीक हैं और हम सिर्फ़ बारिश होने की अपेक्षा रखते हैं।
- और बिजली कड़कने की। - लेकिन ये तूफ़ान
एक पल में रुख बदल सकते हैं।
एहतियात के तौर पर, एयरपोर्ट ने सभी फ़्लाइट रद्द कर दी हैं।
तो, हमारे बचे हुए मेहमान फँस गए हैं।
उनकी चिंताएँ दूर करने की कोशिश करना और उन्हें याद दिलाना कि डरने की कोई बात नहीं है।
मॉन्तेर्रे की सबसे अमीर 15 साल की ऐना सोफ़ी के गुस्से के अलावा।
उसके पिता विधुर हैं और वह उनकी इकलौती संतान है,
तो वह इस "कीनसीआनेरा" में अपनी पूरी मेहनत और सारा पैसा लगा रहे हैं।
इसे एकदम परफ़ेक्ट होना होगा,
जिसका मतलब है कि हमें यह सब तेज़ी से अंदर ले जाना होगा।
तो, अपनी कमर कस लो और डॉल्फ़िनें उठाओ।
हालाँकि मैं हुलिआ के साथ सुलह करना चाहता था,
मैं डूल्से से आगे बढ़ने का मौका गँवा नहीं सकता था।
मिस डेविस!
बस एक बेहद मददगार आईडिया है,
लेकिन अगर हम गोल्फ़ कार्ट के साथ लॉन्ड्री बिन लगा दें,
तो हम एक ही बार में सारा सामान ले जा सकते हैं।
उससे स्टाफ़ के पास ज़्यादा समय होगा...
दरअसल, डायेन,
हालाँकि माक्सिमो के साथ मिलकर काम करना बहुत अच्छा होगा,
पार्टियाँ ख़ास मौके होते हैं और चूँकि मैं ख़ास कार्यक्रमों की संचालक हूँ,
मुझे लगता है सबके लिए यह कम उलझन भरा होगा
अगर मैं इस पर अकेले काम करूँ।
अच्छा तर्क है, डूल्से।
हाँ, लेकिन वितर्क : क्या यह अच्छा तर्क है?
हाँ, माक्सिमो।
डूल्से इसे संभालने के क़ाबिल है।
- तुम हमारे बाकी महत्वपूर्ण मेहमानों को संभाल सकते हो। - बात पक्की हुई।
अब, मैं मिस्टर वेरा से निपटने जा रही हूँ।
अगर उसे लगा था कि वह हमारे अगले साल के बजट के बारे में नाराज़ है,
ज़रा उसे यह पता लगने दो कि उसका प्राइवेट जेट भी उड़ान भरने से रोक दिया गया है।
मैं सब कुछ अपनी उँगलियों से फिसलता हुआ महसूस कर रहा था।
डॉन पाब्लो अपनी जगह डूल्से को देने की सिफ़ारिश करेंगे।
अगर नहीं भी की, तो वह स्पष्ट रूप से डायेन को पसंद थी
और मालिक होने के नाते, वह उनका चयन था।
लेकिन, डायेन इकलौती मालकिन नहीं थी।
डूल्से ने अभी तक आलेहांद्रो वेरा का दिल नहीं जीता था।
मेरे पास अभी भी मौका था।
मुझे बस उन तक पहले पहुँचना था।
मेमो, मुझे लगा था तुम्हें तूफ़ानों से बहुत डर लगता है।
तुम्हें इस समय अपनी नन्ही सी मेज़ के नीचे छुपकर
हज़ार प्रार्थनाएँ नहीं करनी चाहिए?
ओह, मुझे तूफ़ानों से अभी भी सबसे ज़्यादा डर लगता है, एस्कलेटर और इगुआना के बच्चों के अलावा।
और डर से भी डर लगता है।
फिर तुम इतने ख़ुश क्यों हो?
क्योंकि अगर इस तूफ़ान ने हम सबको मार भी दिया, जिसकी प्रबल संभावना है,
मैं लोरेना के मंगेतर के रूप में मरूँगा।
मैं आज प्रोपोज़ करने वाला हूँ।
तुम बारिश में भीगते हुए
पानी से पारदर्शी बने सफ़ेद कपड़े वाला रोमांटिक प्रोपोज़ल करने वाले हो।
ख़तरनाक है।
- लेकिन मुझे पसंद है। - हाँ।
मतलब, मैं "दिआ दे मुएर्तोस" के दिन से प्रोपोज़ करना चाह रहा हूँ।
तो, मतलब, हालाँकि मुझे डर लग रहा है,
जब ज़िंदगी में ऐसा प्यार हो, तुम कुछ भी कर सकते हो।
मैं वह भावना समझता हूँ।
शुभकामनाएँ, दोस्त।
मैं तुम्हें तुम्हारे काम पर छोड़ता हूँ। मैं तुम्हारे रास्ते में नहीं आना चाहता।
शुक्रिया!
ज़रूर, मेरे लंगूर।
रुको। यह हमारा काम है।
यह तुम्हारा काम है।
सच में, हेक्टर? हेक्टर!
यक़ीन मानो। वह बॉलरूम इस कथित विंडो टू द सी से कहीं बेहतर है।
कुछ ज़्यादा ही तट जैसी भी चीज़ होती है, है ना?
बॉलरूम बढ़िया हो सकता है। है ना, ऐना सोफ़ी?
बॉलरूम राजकुमारियों के लिए होते हैं।
उन्होंने मेरा सिर धड़ से अलग कर दिया, पापा।
मुझे एक जलपरी होना था।
अब मैं बस एक औरत हूँ।
और एक मछली।
ओह, तुम्हारा सिर तुम्हारे मछली वाले धड़ पर जल्द ही जोड़ दिया जाएगा।
लेकिन यह सुरक्षा के लिए है।
ठीक है।
लेकिन अगर यह पार्टी लाजवाब नहीं हुई, तो इसका दोष तुम्हारे सिर पर आएगा।
एक से दस के स्तर पर, यह चार है।
तुम उसे दस पर नहीं देखना चाहोगी।
बेटा।
चैड, हमें इस "कीनसीआनेरा" के लिए सिक्योरिटी बढ़ानी पड़ेगी
ताकि मैं एक छोटी लड़की का गला ना दबा दूँ।
ठीक है, मॉम।
चिंता मत कीजिए।
मैं यहाँ के हर एक मेहमान की विस्तार से पृष्ठभूमि जाँच की है।
वह शायद ज़रूरत से ज़्यादा है, लेकिन ठीक है।
मुझे कहना पड़ेगा, यह हुलिया मुझे "विलेज पीपल" की पोशाकों की याद दिला रहा है।
इसके बाद तुम कौन सा काम करोगे? बनाना बोट के चालक बनोगे?
दरअसल, मैंने यहाँ होटल का लगभग हर एक काम कर लिया है।
ख़ैर, बधाई हो।
तुम्हें सबसे ज़्यादा क्या पसंद आया?
सच कहूँ तो, मुझे सब पसंद आए।
लेकिन पता है, यहाँ हर कोई अपने काम में माहिर है।
पाको पैदाइशी माली है।
और पता है, कोई भी लुपिता की तरह चादर को तह नहीं कर सकता।
मैं जानता हूँ यह अजीब है, लेकिन मुझे लगा कि मैं मदद ही नहीं कर रहा था।
ओह, मुझे यक़ीन है यह सच नहीं है।
बस, उनमें से कोई काम ऐसा नहीं लगा कि मुझे वहीं होना चाहिए।
मेरे ख़्याल से मैं सब ठीक करके एलए वापस लौट जाऊँगा।
तुम फिर से जा रहे हो?
बेटा, यह कुछ ज़्यादा नहीं लग रहा है?
मुझे पता लगाना है कि मुझे कहाँ होना चाहिए, मॉम, ठीक है?
मैं बस कहीं भी नहीं होना चाहता हूँ।
मैं कहीं होना चाहता हूँ।
या ऐसे कहना चाहिए, "मैं कहीं होना चाहता हूँ!"
आप मेरा मतलब समझ रही हैं।
मैं सच में नहीं समझ रही हूँ।
ठीक है। चैड के बारे में बहुत हो गया।
हालाँकि मुझे उसके आत्म-खोज के सफ़र में दिलचस्पी है, हुलिआ ठीक यहीं है।
और अगर आपने जाकर उनसे बात नहीं की, तो मैं करूँगा।
नहीं। तुम उससे पहले बात नहीं करोगे।
- अरे! - हो ही नहीं सकता।
हुलिआ।
माक्सिमो।
गज़ब। बहुत समय बीत चुका है।
हाँ।
मुझे पता भी नहीं कि क्या कहूँ।
- मशहूर हुलिआ। - हे भगवान।
मेरे पास इतने सारे सवाल हैं। मैं उन्हें लिख भी रखा था।
ठीक है, देखिए। पहला : आप कहाँ रहती हैं?
माफ़ करना। माफ़ करना, हुलिआ। यह मेरा बहुत शर्मिंदा करने वाला भांजा, ह्यूगो है।
जाओ, खेलो और बड़े लोगों को बात करने दो, ठीक है?
- ठीक है। - ठीक है, ठीक है।
अब जब आप सफल हो गई हैं, आपके माता-पिता आपके फ़ैशन करियर का समर्थन करते हैं?
मैं इसे लास कोलिनास में अपने समय के बारे में बता रहा था, तो,
पता है, तुम्हारा नाम एक-दो बार सामने आया था।
यह झूठ बोल रहे हैं।
दो बार से कहीं ज़्यादा था।
रुकिए, क्या आप आदमियों के कपड़े डिज़ाइन करती हैं?
क्या आपको दोबारा कभी प्यार हुआ? क्या आप गहने बेचती हैं?
हे भगवान!
यह आधा साल पेरिस, आधा कोलंबिया में बिताती है।
इसने तीन प्यारे बच्चों, राउल, अंतोनिओ और इल्से को जन्म देने के बाद
अपने माता-पिता से सुलह कर ली थी।
इसने 2005 में पुरुषों के कपड़े डिज़ाइन करना शुरू किया था
और यह कई सालों पहले अपने पति से अलग हो चुकी है।
ख़ुश?
गज़ब। किसी ने बहुत ख़बर रखी हुई है।
क्या? मैं?
बिल्कुल नहीं।
तुम जानते हो ना कि मैं देख सकती हूँ जब तुम मेरी इंस्टाग्राम स्टोरी देखते हो?
सच में?
ठीक है, मैं डॉन पाब्लो के परिवार के पास शोक व्यक्त करने जा रही हूँ।
तुमसे मिलकर बहुत अच्छा लगा।
- आपसे मिलकर भी बहुत अच्छा लगा। - बहुत अच्छा। हाँ।
वैसे, तुम्हारा भाषण बहुत प्यारा था।
शुक्रिया।
हुलिआ जी. का पतझड़ कलेक्शन।
- हाँ। - बढ़िया।
बहुत बढ़िया।
शुक्रिया।
- अलविदा। - सच में?
आपने उनका सूट पहना हुआ है?
- यार, आप ज़रा भी सहज नहीं हैं। - छोड़ो भी।
चलो वापस कहानी में चलें।
मुझे मिस्टर वेरा के सामने साबित करना था कि मुझे अगला संचालन प्रमुख होना चाहिए, डूल्से को नहीं।
कुछ हुआ?
- और उसकी शुरुआत उनसे अकेले में बात करने से होनी थी। - नहीं, अभी भी मना है।
मुझे अभी कैनकून में होना चाहिए था, लेकिन मौसम को कुछ और ही मंज़ूर था।
माफ़ करना, हम तुम्हें सबसे अच्छा प्रेसिडेंशियल सुइट नहीं दे पाए।
ओह, कोई बात नहीं। मैं अम्बैस्डर सुइट से काम चला लूँगा।
मैं बस यह सोच लूँगा कि मैं कैंपिंग पर आया हूँ।
ऐना सोफ़ी बॉलरूम ए
लेकिन चूँकि मैं यहाँ फँसा हुआ हूँ, शायद मैं उस किसी बारिश के दिन
डिनर करने वाली बात का फ़ायदा उठा सकता हूँ?
मतलब, मैंने देखा था और बारिश हो रही है।
माफ़ करना, आलेहांद्रो,
लेकिन मुझे नहीं लगता हमारे बिज़नेस डिनर अब उचित हैं।
तो, चलो बिज़नेस वाला हिस्सा भूल जाते हैं।
मैं तुम्हारी पेशकश के लिए आभारी हूँ,
लेकिन इस समय मैं किसी रोमांटिक रिश्ते की तलाश में नहीं हूँ।
ओह, तुम मुझे अस्वीकार कर रही हो?
ख़ैर, यह मेरे साथ पहली बार हुआ है।
मतलब, मिस होंडुरास के अलावा,
और वह बस इसलिए था क्योंकि मैं भूल गया था कि मैं पहले ही मिस एल साल्वाडोर को डेट कर रहा था।
लेकिन मुझे लगा था कि हमारे बीच कुछ है, डायेन।
हमारे बीच कुछ था और है।
सहकर्मियों के रूप में।
मुझे बस लगता है कि हमें हमारा रिश्ता प्रोफ़ेशनल रखना चाहिए।
हाँ। ज़रूर, ज़रूर।
मैं बिल्कुल नहीं चाहूँगा कि हमारे बीच कुछ हो जो
हमारे शानदार होटल को नुक़सान पहुँचा सके।
मुझे बहुत ख़ुशी है कि हम सहमत हैं।
ओह, हाँ। मुझे भी।
और ठीक कर दिया!
ओह, हैलो। मिस्टर वेरा!
क्या मैं आज आपकी कोई मदद कर सकता हूँ?
कुछ भी?
नहीं, माक्सिमो। शुक्रिया।
अगर जादू से मुझे कैनकून नहीं पहुँचा सकते हो, तो नहीं।
आपको कैनकून क्यों जाना है?
घटिया छुट्टियों के अलावा?
मुझे कैनकून जाना था
क्योंकि क्रूज़ देलगाडो मेरे ही बोर्ड को मेरे ख़िलाफ़ भड़काने की कोशिश कर रहा है।
अगर मैं उसे नहीं रोक पाया, तो वेरा भाइयों को
हमारी रिविएरा माया वाली संपत्तियों को अलविदा कहना पड़ेगा।
आह। माफ़ करना।
हाँ?
क्रूज़ देलगाडो।
मुझे वह नाम कैसे मालूम है?
तभी अचानक मुझे समझ आया। क्रूज़ देलगाडो रहस्यों की किताब में था।
मैं उनकी सबसे बड़ी समस्या सुलझाने में मिस्टर वेरा की मदद कर सकता था।
सिर्फ़ एक समस्या थी...
हुलिआ को लगता होगा मैं किसी अजीब तरह का पीछा करने वाला हूँ।
मुझे उसके बच्चों के नाम मालूम थे, ह्यूगो।
- मैंने गड़बड़ कर दी। - अरे, चलिए भी।
अपना भाषण याद रखिए।
"कभी बहुत देर नहीं होती है।"
उसे आज रात डिनर और फिर बगीचे में रोमांटिक सैर के लिए आमंत्रित कीजिए।
वह मेमो के लिए कारगर रहा था। आपके लिए भी हो सकता है।
अजीब बात है कि तुमने मेमो का ज़िक्र किया।
क्योंकि उसके और लोरेना के बीच हालात बुरी तरह बिगड़ने वाले थे।
- यह वाला हिस्सा अच्छा है। - क्या? नहीं, यह नहीं है।
लुपे, और ज़्यादा समय देने की दया के लिए शुक्रिया।
उससे मुझे लोरेना को वाक़ई जानने का मौका मिला।
और यह जानने का कि वही वह औरत है जिसके साथ मुझे अपनी ज़िंदगी बितानी है।
तो,अगर आप मुझे मेरी दादी की अँगूठी वापस कर दें,
मैं उसे प्रोपोज़ करूँगा।
- नहीं। - शुक्रिया।
रुको। क्या? क्यों?
तुम अभी तैयार नहीं हो।
चिंता मत करो। मैं तुम्हें बता दूँगी जब तुम तैयार हो जाओगे।
लेकिन यह आपका ही आईडिया था! मैं समझ नहीं पा रहा हूँ।
छह महीने पहले, मेमो ने लुपे का जवाब स्वीकार कर लिया होता
और हार मान ली होती। लेकिन यह नया मेमो था।
पहले, वह उलझन में था,
फिर खीज रहा था, फिर गुस्से में आ गया था।
उसे लुपे की अनुमति की ज़रूरत नहीं थी।
लोरेना के साथ उसका रिश्ता ख़ास था
और वह लुपे को वह नहीं रखने देने वाला था जो उसका था।
वह वापस उसके पास जाने वाला था।
जैसे, तुरंत, मेमो।
लुपे! मुझे मेरी दादी की अँगूठी वापस करो!
मैं माँग नहीं रहा हूँ, बता रहा हूँ!
दरअसल, मैं चिल्ला रहा हूँ!
और क्या ये ड्रायर हमेशा से इतनी आवाज़ करते थे?
मैं नहीं कर सकती! मैं, अह...
क्या? ज़ोर से बोलो, मोहतरमा!
वह मुझसे खो गई, ठीक है?
वह मुझसे खो गई!
विंडो टू द सी में!
लास कोलिनास
अब, हम घबराहट फैलाना नहीं चाहते हैं,
लेकिन ट्रॉपिकल तूफ़ान कैरोलाइन अब एक चक्रवर्ती तूफ़ान में बदल चुका है।
एक चक्रवर्ती तूफ़ान?
जैसा कि मैं कह रही थी,
बाकी स्टाफ़ और मेहमानों को बताने से पहले हमें एक योजना बनानी होगी,
ताकि कोई घबराए नहीं।
हमें तुरंत इंतज़ाम करना होगा।
काश हमारे पास और रेत के बोरे होते!
पाको अंदर रखने वाले गमलों में रेत डालता है और लुपे के पास बहुत सारे गुलाबी तकिए के खोल हैं
क्योंकि मैंने शायद धुलाई में उनके साथ अपना लाल अंडरवियर डाल दिया था।
- लेकिन वह बिल्कुल काम कर सकता है। - बढ़िया। प्लीज़ पाको के साथ काम करो।
कॉपी।
माफ़ कीजिए, डीपी। आदत है।
डूल्से, मेहमानों को बॉलरूम में ले आओ। वह हमारी सबसे सुरक्षित जगह है।
सबके सब? ऐना सोफ़ी को बिल्कुल पसंद नहीं आएगा।
यह मॉन्तेर्रे का सबसे महत्वपूर्ण परिवार है।
इसके चलते दर्जनों कीनसीआनेरा, शादियाँ, किसी ने धर्म परिवर्तन किया,
तो शायद एक-दो ब्रिस भी आयोजित हो सकते हैं।
मुझे नहीं लगता हमारे पास और कोई रास्ता है।
मुझे माफ़ कीजिए। डायेन, क्या यह अजीब नहीं है कि माक्सिमो इस समय यहाँ नहीं है?
मतलब, इससे ज़्यादा ज़रूरी क्या हो सकता है?
मैं बस कह रही हूँ।
वह मेरे हाथ में थी। ऐसी जानकारी की चाबी जो
मिस्टर वेरा की आँखों में महत्वपूर्ण बना सकती थी। डूल्से को हराने का मेरा आख़िरी मौका।
मुझे बस तय करना था कि मैं किस हद तक जाने के लिए तैयार था।
मेहमान : क्रूज़ देलगाडो
पंद्रहवाँ जन्मदिन मुबारक हो! ऐना सोफ़ी
यह बस तूफ़ान के ख़त्म होने तक की बात है, बेटा।
खिड़कियाँ टूट सकती हैं और किसी मेहमान को चोट लग सकती है।
लोग तूफ़ान में फँसकर समुद्र में बह सकते हैं।
जब भी तुम्हें सहानुभूति महसूस होने लगे, तो मुझे बता देना, बच्चे।
मिस डेविस।
- बाहर हालात बहुत ख़राब हैं। - कितने ख़राब हैं?
आपके रिस्की फ़िटनेस वीडियो से एक हफ़्ते पहले
जेन फ़ॉन्डा द्वारा उनका जैज़ एक्सरसाइज़ टेप रिलीज़ करने जितना बुरा।
हे भगवान। कर्मचारियों को स्टाफ़ कैंटीन में इकट्ठा करो,
फिर वापस ऊपर आकर मेरे साथ पनाह लो।
लेकिन सबसे पहले वहीं पानी भरेगा, ठीक है। हम सबको यहाँ होना चाहिए।
- यह सबसे सुरक्षित योजना है। - कोई और जगह तो होगी।
मॉम, मैं अपने सहकर्मियों को ऐसे छोड़ नहीं दूँगा। हम सभी इंसान हैं।
हमारे साथ एक जैसा व्यवहार किया जाना चाहिए।
तूफ़ान कैरोलाइन भेदभाव नहीं करता, और मैं भी नहीं।
ख़ैर, तुम्हारा क्या कहना है, डायेन?
मैं कहती हूँ कि मैं ग़लत थी। हमारे लोगों को सुरक्षित रखना ही सबसे ज़्यादा ज़रूरी है।
चैड, उन्हें यहाँ ऊपर ले आओ।
लहरें बहुत ऊँची हैं, तो हम आगे बढ़ रहे हैं।
कॉपी। और असल में इस समय लहरें ऊँची नहीं हैं। लेकिन मैं इसकी क़द्र करता हूँ।
मज़ाक मुझ पर छोड़ दो।
यह
लाजवाब है। और बेहद विस्तृत है।
यह क्रूज़ देलगाडो को पीछे हटने पर मजबूर करने के लिए काफ़ी है।
मुझे मदद करके ख़ुशी हुई, मिस्टर वेरा। और अगर आपको और कुछ भी चाहिए हो,
प्लीज़ मुझे यहाँ होटल में अपना इकलौता और सबसे भरोसेमंद मददगार समझिएगा।
माक्सिमो! एक मिनट।
बस एक सवाल है।
यह आख़िर है क्या?
ओह। वह?
यह बस एक फ़ोटोकॉपी है।
माक्सिमो।
यहाँ आओ।
किसकी फ़ोटोकॉपी है?
जानकारी की?
इसके ऊपर यहाँ एक नंबर लिखा है, जो पन्ने के नंबर जैसा लग रहा है।
ऐसा लगता है कि यह जहाँ से आया है, वहाँ और भी जानकारी है।
दरअसल, कहीं ज़्यादा जानकारी है।
वह गोपनीय है।
गोपनीय?
यह मत कहना कि इस रिज़ॉर्ट में सभी मेहमानों के बारे में...
किसी तरह की "रहस्यों की किताब" है?
मतलब, मैं उसे वह नहीं कहूँगा।
वह बस एक फ़ाइल है
ताकि मेहमान की पसंद-नापसंद याद रहे।
मेहमान? मैं जानता हूँ यहाँ तुम लोग कहते हो...
"मेहमान को वही मिलता है जो मेहमान चाहता है" है ना?
लेकिन मेरा स्टाइल थोड़ा और
"बॉस को वही मिलता है जो बॉस चाहता है" जैसा है।
मुझे वह फ़ाइल लाकर दो, प्लीज़।
प्लीज़, मिस्टर वेरा। मैं डॉन पाब्लो को धोखा नहीं दे सकता।
लेकिन मुझे यह पन्ना देकर, तुम पहले ही वह नहीं कर चुके हो?
कोई बात नहीं, माक्सिमो।
यह पन्ना काफ़ी है। मैं आभारी हूँ। मैं इसे पक्का याद रखूँगा।
शुक्रिया!
मैंने सब गड़बड़ कर दिया था।
मैं ऐसा इंसान बन गया था जिसे मैं पहचान भी नहीं पा रहा था,
सिर्फ़ डूल्से को हराने के लिए।
माक्सिमो।
तूफ़ान और तेज़ होता जा रहा है और यहाँ लोग बढ़ते जा रहे हैं।
डूल्से अकेले यह नहीं संभाल सकती है। क्या तुम मदद कर सकते हो?
जल्दी करो। इसका सिर अभी भी अलग है!
आख़िरकार मुझे डॉन पाब्लो को दिखाने का मौका मिल गया था
कि मैं होटल के लिए ज़्यादा महत्वपूर्ण था, जितना कि वह शैतानी औरत कभी नहीं हो सकती थी।
मुझे बहुत ख़ुश होना चाहिए था, लेकिन सच यह था कि मैं ख़ुद को सोचने से रोक नहीं पा रहा था...
हुलिआ! आपने हुलिआ को देखा है?
नहीं। उसे देखे काफ़ी समय हो गया।
माफ़ कीजिए, सर, लेकिन मुझे तूफ़ान के बदतर होने से पहले उसे ढूँढना होगा।
ज़रूर। मैं यहाँ सब संभाल लूँगा।
मैं हमेशा तुम्हारी मदद करूँगा।
शुक्रिया, डॉन पाब्लो।
हेक्टर! तुम कहाँ थे? मुझे बहुत चिंता हो रही थी।
मैंने तुम्हारा ऑफ़िस सुरक्षित कर दिया है।
हम किले में हर जगह को नहीं बचा सकते। लेकिन रानी का कमरा, वह आइकॉनिक होता है।
मैं बहादुर दिखने की कोशिश कर रही हूँ, लेकिन सच यह है कि मैं डरी हुई हूँ।
हमने इतना बुरा तूफ़ान कभी नहीं देखा है।
चिंता मत करो, जान। मैं डरा हुआ नहीं हूँ। जैसा कि एक बुद्धिमान पूल बॉय ने कहा था,
"जब आपके पास ऐसा प्यार हो, आपको लगता है कि आप किसी का भी सामना कर सकते हैं।"
ठीक है, दोस्तों। रेडियो के मुताबिक, तूफ़ान दस मिनट में टकराएगा।
हिमेना। तुम्हें वे नाविकों वाली गांठें याद हैं जो तुम्हारे डैड ने तुम्हें 1982 की गर्मियों में सिखाई थीं?
बिल्कुल। तुम्हें कैसे याद है?
अभी समय नहीं है! मैं चाहता हूँ तुम एक टीम के साथ जाकर बेसमेंट के दरवाज़े अच्छे से बंद कर दो।
पाको! आकापुल्को में सबसे अच्छा नाली खोलने वाला। मैं चाहता हूँ तुम ऊपर जाओ।
तुम जानते हो मैं अंग्रेज़ी नहीं बोल सकता, गोरे।
माफ़ करना। मैं चाहता हूँ तुम छत से पानी का रिसाव बंद करो।
गोंज़ालो! कुछ दरवाज़े बंद करने बाकी हैं।
मैं जानता हूँ सर्फ़ शैक में काम करते समय तुम्हारी एक उँगली कट गई थी,
लेकिन क्या तुम एक और बार गोल आरी चलाना चाहते हो?
ठीक है। सब लोगों, हमें साथ मिलकर काम करना होगा, लेकिन हम इससे उबर आएँगे!
हम यह कर सकते हैं, दोस्तों। चलो इस तूफ़ान को दिखा दें।
उस पल में, वे सभी काम जो चैड ने किए थे, उनका असर दिख रहा था।
उस बीच, मैं हुलिआ को ढूँढ रहा था
क्योंकि किसी भी बुद्धिमान इंसान को उस तूफ़ान में बाहर नहीं होना चाहिए था। है ना, मेमो?
वह बस एक अँगूठी ही तो है!
एक बहुत पुरानी अँगूठी है!
बेवक़ूफ़ मत बनो! अंदर चलो!
नहीं! वह अँगूठी मेरे लिए बहुत मायने रखती है! मुझे उसे ढूँढना ही होगा! मुझे रोकने की कोशिश मत करो!
बस हो गया, मेमो! चलो!
हुलिआ, यह रही तुम!
- हमें तुरंत बॉलरूम में जाना होगा! - माक्सिमो, मैं जानती हूँ कि तुम सोचते हो
यह बस एक "ड्रेस की दुकान" है, लेकिन मेरे लिए यह सब कुछ है!
- मैं जानता हूँ। मैं ग़लत था। लेकिन हमें जाना होगा! - लेकिन अगर तख़्ते निकल गए तो?
मैं अपनी ड्रेसों को खुला नहीं छोड़ सकती। यह महीनों की मेहनत है!
फिर मैं तुम्हें छोड़कर नहीं जाऊँगा। अगर हम जल्दी करें,
- तो शायद हम इन्हें बॉलरूम में ले जा सकते हैं। - हाँ!
अरे, दोस्तों। अगर अभी भी कोई बाहर है, तो जहाँ हो वहाँ पनाह लो।
तूफ़ान टकराने ही वाला है।
ओह। ओवर।
हम क्या करेंगे?
हम यहाँ रहेंगे। एक साथ।
उद्घाटन के समय से कुछ मोमबत्तियाँ बाकी हैं।
तूफ़ान के ख़त्म होने तक हम "ऊनो" खेल सकते हैं।
अच्छा विचार है।
लेकिन मैं आगाह कर दूँ,
मैं "ऊनो" में बहुत अच्छा हूँ।
दो कार्ड उठाओ।
माफ़ करना। यह मेरी ग़लती है। तुम्हें यहाँ फँसा हुआ नहीं होना चाहिए।
मैं ठीक वहीं हूँ जहाँ मुझे होना चाहिए।
तुम्हारे साथ।
उससे ज़्यादा ज़रूरी कुछ नहीं है।
- तुमसे चार कार्ड उठवाने के अलावा। - तुम इसके लिए पछताओगे, माक्सिमो।
माफ़ करना, जान। तुम सही थी।
मैं देख नहीं पा रहा था कि क्या ज़रूरी है। लेकिन अब मैं देख सकता हूँ, अँधेरे में भी।
उस दिन, हमारे डर के बावजूद,
ऐसा लग रहा था जैसे हुलिआ और मैं साथ मिलकर कुछ भी झेल सकते हैं।
शायद उस समय मैं बस एक भोला लड़का था, लेकिन...
हम दोनों ही थे।
जानता हूँ, जानता हूँ।
मैं शायद ख़ुद को असलियत से ज़्यादा बहादुर दर्शा रहा हूँ।
नहीं। नहीं, दरअसल मुझे भी यह बिल्कुल ऐसे ही याद है।
हमने माता मरियम की माला बस क़रीब पाँच बार की थी।
अंकल, आप मुझे ऐसे तूफ़ान के बीच में नहीं छोड़ सकते।
शांत हो जाओ, ह्यूगो। शांत हो जाओ।
कुछ बेहद तनावपूर्ण पलों के बाद, तूफ़ान चला गया था।
ठीक है, अगर तुम बॉलरूम में नहीं पहुँच पाए थे, तो गिनती के लिए यहाँ आ जाओ।
ओवर एंड आउट। ओवर।
मेमो! मेमो! मेमो!
तुम वहाँ बाहर मर सकते थे! तुम आख़िर सोच क्या रहे थे?
मैं अपनी दादी की अँगूठी ढूँढने की कोशिश कर रहा था।
लुपे ने कहा कि इनसे खो गई थी, तो मुझे उसे ढूँढना था।
लेकिन वह वहाँ नहीं थी। और अब सब बर्बाद हो गया है।
रुको। यह तुम्हारे पास कैसे आई?
क्या तुम भी इसे बाहर ढूँढने गई थी? बाहर हालात बहुत ख़तरनाक हैं, लोरेना।
नहीं, मेमो।
यह मेरे पास ही थी।
यह मैंने पिछले हफ़्ते लुपे आंटी से ले ली थी।
जब मुझे समझ आया
कि तुम ही वह आदमी हो जिससे मैं शादी करना चाहती हूँ।
मैंने तुम्हें गुआडालाहारा में एक फ़ुटबॉल मैच में ले जाकर प्रोपोज़ करने की योजना भी बनाई थी।
वह एक बेकार योजना थी।
तो, आप बस इसे बचा रही थीं?
मुझे तुमसे कह देना चाहिए था की मैंने अँगूठी बेच दी थी। मुझे गीला होना पसंद नहीं है।
ओह, मेरी लोलो।
यह बहुत प्यारी योजना है।
और मैं अभी भी तुम्हारे साथ फ़ुटबाल मैच देखना चाहूँगा। लेकिन...
लेकिन अभी...
मैं बस तुम्हारा पति बनना चाहता हूँ।
जानेमन।
यहाँ पहुँचने तक का सफ़र बहुत लंबा था।
लेकिन हम मंज़िल पर पहुँच गए। और हम साथ पहुँचे।
तो...
लोरेना दे पिलार मोलीना...
और जल्द रेयेस बनने वाली?
क्या तुम मुझसे शादी करोगी?
हाँ।
इससे ज़्यादा ख़ुशी और किसी चीज़ से नहीं मिलेगी।
यहाँ आइए, लुपे आंटी!
बधाई हो, मेमो!
यक़ीन नहीं होता हम बचकर निकल आए।
हम तुम्हारी वजह से बचे हैं, चैड।
शुक्रिया, मॉम। पता है, ज़रूरी समझा जाना बहुत अच्छा लगा।
ख़ैर, अब तुम नहीं जा सकते।
तुमने साबित कर दिया है कि तुम ना सिर्फ़ यह जानते हो कि यहाँ लोग क्या करते हैं,
बल्कि तुम ख़ुद लोगों को भी जानते हो।
यह सुनने में...
जनरल मैनेजर का काम लगता है।
क्या वह पद अभी भी खाली है?
बिजली वापस आ गई।
- हमें करना चाहिए? चलो! - हाँ!
अरे, देखो! यह अदृश्य आदमी है।
तुम आज कहाँ थे?
अपनी प्राथमिकताएँ ठीक कर रहा था।
सच में?
क्योंकि जब मैं डॉन पाब्लो की मुख्य सहायिका बनी हुई थी,
तुम अपनी गर्लफ़्रेंड के साथ घर-घर खेल रहे थे।
माक्सिमो।
डॉन पाब्लो।
मैं माक्सिमो की ओर से नहीं कह सकती,
लेकिन मैं आपकी हर मदद करने के लिए तैयार हूँ।
ठीक है, डूल्से।
तुम कुछ ज़्यादा ही कोशिश कर रही हो।
इसके लिए मुझे माक्सिमो की ज़रूरत है।
यह लो। मैं जानता हूँ तुम्हें मेरा काम समेटना कितना अच्छा लगता है।
उस रात, मैंने हुलिआ से सुलह कर ली,
मेमो और लोरेना की मँगनी हो गई और डॉन पाब्लो डूल्से के बजाय मुझे चुन रहे थे।
और एक पल के लिए, उस अटपटी पार्टी में, सब कुछ परफ़ेक्ट था।
यार, आपने कितने अच्छे से कर दिया।
आपकी कहानियाँ, ये इतनी प्रेरक और भावुक हैं, लेकिन साथ ही बेहद मज़ेदार भी।
यह करना कितना मुश्किल है।
मुझे यह बंदा पसंद आने लगा है, पालोमा।
ख़ैर, मुझे इस दोस्ती को तोड़ते हुए अफ़सोस हो रहा है, लेकिन हमें लंबा रास्ता तय करना है। हमें चलना चाहिए।
वह जगह देखना अच्छा लगा जहाँ आप और मॉम मिले थे,
हालाँकि होटल का आपका संस्करण इस संस्थागत कूड़ेदान से कहीं ज़्यादा बेहतर है।
- हाँ। - मैं थोड़े कोस्टर चुराने वाली हूँ।
तुम बिल्कुल अपनी माँ की तरह बात कर रही हो।
तुमसे दोबारा बात करने के लिए मुझे इतना समय नहीं लगाना चाहिए था, मेरी बेटी। मुझे माफ़ करना।
मैं तुमसे तीन हफ़्तों में मिलूँ, तो कोई ऐतराज़ होगा?
तीन हफ़्तों में क्या है?
मुझे लगा था तुम्हारा जन्मदिन है। माफ़ करना।
हाँ, है। यह आपके साथ मज़ाक कर रही है।
मैं इसे तोहफ़े में एक नई पेंटिंग दे रहा हूँ जो इसके बालों से बने ब्रश से बनाई गई है।
ठीक है, वापस नापसंद हो गए हो।
आपका आना अच्छा लगेगा, डैड।
बढ़िया। ठीक है।
- बाय। - बाय।
फिर मिलने तक, ससुर जी!
ठीक है।
बाय।
मुझे भी चलना चाहिए।
मुझे वाक़ई ख़ुशी है कि पालोमा ने मुझे आने के लिए मना लिया। तुम्हें देखकर अच्छा लगा, माक्सिमो।
हाँ, तुम्हें भी।
हे।
क्या मैं तुमसे एक मिनट के लिए "बार्त" कर सकता हूँ?
मेरा मतलब, मैं जानता हूँ...
मैं जानता हूँ काफ़ी समय हो चुका है और... और हम एक-दूसरे से मिले नहीं हैं
काफ़ी समय से और... मैं पहले ही वह कह चुका हूँ और...
लेकिन शायद...
मुझे पता नहीं अगर तुम्हें भूख लगी है या बस... बस प्यास लगी है, लेकिन शायद...
शायद हम कहीं जा सकते हैं।
अगर तुम चाहो तो? या नहीं? हम...
डिनर अच्छा रहेगा।
मैं आज रात यहीं ठहरी हूँ, तो शायद हम लॉबी में मिल सकते हैं, एक घंटे में?
- हाँ! हाँ, वही। - बढ़िया।
डिनर। तुम और मैं।
- हाँ। - मिलते हैं।
ठीक है। बाय।
बाय!
तो, लगता है आपके लिए सब ठीक हो जाएगा, अंकल।
वैसे ही जैसे आपकी कहानी में हुआ था।
ख़ैर, उम्मीद है अब हालात बेहतर होंगे,
क्योंकि अफ़सोस की बात,
वह कहानी का असली अंत नहीं था।
तुम्हें कोई भी अंदाज़ा है कि यह किसने किया हो सकता है?
नहीं।
डॉन पाब्लो बोनीया संचालन प्रमुख
नहीं, मुझे नहीं मालूम।
यह बहुत बुरा है, माक्सिमो।
अगर वह फ़ाइल ग़लत हाथों में पड़ गई,
तो किसे पता क्या हो सकता है?
उस दिन के तूफ़ान की बदलती हवाओं की तरह ही,
सबसे बदतर अभी होना बाकी था।
उप-शीर्षक अनुवादक : मीनू